เมื่อไม่กี่วันก่อนขณะเดินเล่นในยูเนี่ยนมอลล์ จู่ๆ ก็ได้ยินเสียงเรียกชื่อจากข้างหลัง ไอเราก็หันไปมอง ตอนแรกก็ไม่เห็น จนต้องส่องเข้าไปในเคาท์เตอร์ร้าน ก็เจอเพื่อนสมัยมัธยมที่ไม่เจอนาน มาเปิดร้านขนมเค้ก หลังจากคุยกันนิดหน่อย เราก็จัดเค้ก Signature Chocolate Cake กับชาเขียวนมมาแก้วนึง พร้อมแงะการบ้านจากโรงเรียนภาษาขึ้นมาทำ เวิ่นมานานละ มาเข้าเรื่องกันเลยดีกว่า 

Signature Chocolate Cake

เริ่มจากเค้กช็อคโกแลต ที่คุณเพื่อนบอกว่าเจ้มจ้นมาก ซึ่งหลังจากลองชิม ถ้าใครเคยทานช็อคโกแลตสดสูตร Dark ของ Royce จะบอกว่าหน้าเค้กประมาณนั้นเลย เนื้อเค้กก็เนียนเข้ากันดี 

Matcha Green Tea

ชาเขียวนม กลิ่นชาเขียวผสมกับกลิ่นนมหอมๆ ถือว่าเข้ากันได้ดี จิบไป ดมไป จรุงจิตสุดๆ แต่ทานกับเค้กก็แอบเลี่ยนเหมือนกันนะ แนะนำ ถ้าจะทานกับเค้ก ลองเป็นพวกน้ำผลไม้ หรือ ชาแบบไม่ใส่น่าจะเวิร์คกว่าครับ (ตอนนั้นลืมคิด ดีใจได้เจอเพื่อน 555)

 ยังไงถ้าใครชอบทานขนมเค้ก ยังไงก็ลองแวะไปชิมกันได้นะครับ : >